Euroopa Kohtu (suurkoda) 19. novembri 2024. aasta otsus – Euroopa Komisjon versus Tšehhi Vabariik
(kohtuasi C-808/21)1
(Liikmesriigi kohustuste rikkumine – ELTL artikkel 20 – Liidu kodakondsus – ELTL artikkel 21 – Õigus vabalt liikuda ja elada liikmesriikide territooriumil – ELTL artikkel 22 – Õigus hääletada ja kandideerida elukohaliikmesriigis kohalikel ja Euroopa Parlamendi valimistel selle riigi kodanikega samadel tingimustel – Liidu kodanikud, kes elavad liikmesriigis, kuid kellel ei ole selle riigi kodakondsust – Õiguse astuda erakonna liikmeks puudumine – ELL artiklid 2 ja 10 – Demokraatia põhimõte – ELL artikli 4 lõige 2 – Liikmesriikide rahvusliku identiteedi austamine – Euroopa Liidu põhiõiguste harta artikkel 12 – Erakondade roll liidu kodanike tahte väljendamisel)
Kohtumenetluse keel: tsehhi
Pooled
Hageja: Euroopa Komisjon (esindajad: P. Ondrůšek, J. Tomkin ja A. Szmytkowska)
Kostja: Tšehhi Vabariik (esindajad: A. Edelmannová, T. Müller, M. Smolek ja J. Vláčil)
Kostja toetuseks menetlusse astuja: Poola Vabariik (esindajad: B. Majczyna, E. Borawska-Kędzierska ja A. Siwek-Ślusarek)
Resolutsioon
Kuna Tšehhi Vabariik on jätnud Tšehhi Vabariigis elavad liidu kodanikud, kellel ei ole Tšehhi kodakondsust, ilma õigusest astuda erakonna või poliitilise liikumise liikmeks, on Tšehhi Vabariik rikkunud ELTL artiklist 22 tulenevaid kohustusi.
Jätta Tšehhi Vabariigi kohtukulud tema enda kanda ja mõista temalt välja Euroopa Komisjoni kohtukulud.
Jätta Poola Vabariigi kohtukulud tema enda kanda.
____________
1 ELT C 109, 7.3.2022.